Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan hakemuksen julkaiseminen

(2020/C 63/05)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa julkaisemisesta.

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

”Terrazze Retiche di Sondrio”

PGI-IT-A1352-AM02

Hakemuksen päiväys: 24. heinäkuuta 2017

1. Muutokseen sovellettavat säännöt

Asetuksen (EU) N:o 1308/2013 105 artikla – muu kuin vähäinen muutos

2. Muutoksen kuvaus ja perustelut

2.1. Nimen muuttaminen

Kuvaus: Muutos koskee nimen muuttamista nimestä ”Terrazze Retiche di Sondrio” muotoon ”Alpi Retiche”.

Perustelut: Pyynnön tarkoituksena on antaa kansallisille ja erityisesti kansainvälisille kuluttajille mahdollisuus tunnistaa välittömästi tämäntyyppisen viinin tuotantoalue. Lisäksi halutaan tarkentaa tuotantoalueen vuoristoista luonnetta määrittämällä se täsmällisesti tietylle Alppien alueelle. IGT-merkityillä (tuotantoalueesta kertova maantieteellinen merkintä) Alpi Retiche -viineillä on vuosisatojen ajan ollut tiivis yhteys edellä mainittuun Reettisten Alppien alueeseen. Rinteiden geologian, morfologian, maaperän ja ilmaston erityispiirteet luovat suotuisat ympäristöolosuhteet alueen viininviljelyalueelle. Reettiset Alpit suojaavat Valtellinaa pohjoisen kylmiltä tuulilta, ja eteläsuuntainen pengerrys takaa keskimäärin yli 1 900 tuntia auringonpaistetta vuodessa, mikä on mahdollista yleensä vain huomattavasti alemmilla leveysasteilla. Aurinko paistaa Reettisten Alppien rinteillä koko päivän lähes keskeytyksettä, mikä luo ihanteellisen ilmaston viiniköynnöksille, jotka tuottavat erinomaisia rypäleitä. Maaperä ei ulotu kovinkaan syvälle, ja se on enimmäkseen (noin 70-prosenttisesti) hiekkaista, mutta viininviljelijöiden rakentamien kivimuurien rakennustekniikan ansiosta maata on voitu hyödyntää parhaalla mahdollisella tavalla Reettisten Alppien alueen puolella. Tämä tekniikka tehnyt maasta myös erittäin tuottoisan

Nimi muutetaan kaikissa eritelmän artikloissa sekä yhtenäisen asiakirjan kohdissa 1.1, 1.4, 1.5, 1.6 ja 1.8.

2.2. Kuohuviiniluokan käyttöönotto

Kuvaus: Muutoksella otetaan käyttöön kuohuviinityyppi, jota tuotetaan valkoviini- ja roseeviiniversioina. Viini valmistetaan perinteisellä menetelmällä.

Perustelut: Jo 1970-luvulta lähtien useat paikalliset tilat ovat tuottaneet Valtellinan päärypälelajikkeesta Nebbiolosta kuohuviinityyppiä, johon on mahdollista lisätä muita lajikkeita. Luokan lisäämistä IGT-merkintään koskevan pyynnön tarkoituksena on lisätä tuotteen arvoa, joka liittyy vahvasti sen tuotantoalueeseen ja lajikkeeseen, jolla on tällä alueella suuri potentiaali. Kuohuviinien tuotanto hyötyy päivä- ja yölämpötilojen suuresta vaihtelusta, jota tapahtuu pääasiassa sadonkorjuuaikana. Sen lisäksi, että tämä tekijä edistää alueelle ominaisten aromien esiasteiden kertymistä, se myös mahdollistaa viinirypäleiden sokeripitoisuuden ja happopitoisuuden tasapainon säilyttämisen. Tämä koskee etenkin korkeammalla sijaitsevia viinitarhoja. Näiden seikkojen vuoksi yhä useammat tilat ovat alkaneet tuottaa tämäntyyppistä viiniä.

Muutokset koskevat eritelmän 1, 2, 4, 6, 7 ja 9 artiklaa sekä yhtenäisen asiakirjan 1.3, 1.4 ja 1.8 kohtaa.

2.3. Uusien lajikkeiden käyttöönotto

Kuvaus: Muutos koskee Cabernet Carbon N-, Cabernet Cortis N-, Helios B-, Johanniter B-, Prior N-, Solaris B- ja Bronner B -lajikkeiden lisäämistä viineissä käytettävien rypälelajikkeiden yhdistelmään.

Perustelut: Nämä rypälelajikkeet ovat osoittautuneet pystyvänsä mukautumaan epäsuotuisiin oloihin, ja niiden yhteydessä voidaan käyttää vähemmän kasvinsuojeluaineita. Meneillään oleva siirtyminen kohti kestäviä maatalouden muotoja (johon Valtellinalla on luontainen taipumus) sekä mahdollisuus ottaa käyttöön edellä mainitut lajikkeet voivat olla arvokas lisätekijä kasvinsuojeluaineiden käytön vähentämisessä ja viljelyn edistämisessä alueilla, joita on vaikeampi viljellä koneiden avulla. Tämä johtaa viinitarhojen vähemmän intensiiviseen ja ympäristöystävällisempään hoitoon. Fondazione Edmund Mach- ja Fondazione Fojanini -säätiöiden tutkimukset ovat osoittaneet, että tällainen käytäntö toimii. Tämä mahdollisuus on erittäin tärkeä myös hylättyjen viinitarhojen elvyttämisen kannalta.

Muutokset koskevat tuote-eritelmän 1 ja 2 artiklaa sekä yhtenäisen asiakirjan 1.7 kohtaa.

2.4. Passito Bianco -tyypin todellisen alkoholipitoisuuden alentaminen tilavuusprosentteina

Kuvaus: Muutoksella vähennetään Passito Bianco -tyypin todellista alkoholipitoisuutta 12 tilavuusprosentista 10 tilavuusprosenttiin.

Perustelut: Viinien valmistuksessa käytettävien rypäleiden kuivaamisella, jonka tarkoituksena on tiivistää rypäleen puristemehuun rypäleiden lihassa ja kuoressa olevat metaboliitit, saadaan parhaat tulokset makeissa viineissä, kuten Passito-viineissä. Sen ansiosta voidaan valmistaa sellaista viiniä, jossa alkoholi ja sokeri ovat tasapainossa mutta jonka aistinvaraiset ominaisuudet eivät kuitenkaan muutu. Nämä viinit laajentavat viinivalikoimaa ja vastaavat alueen viinialan tarpeita.

Muutos koskee tuote-eritelmän 6 artiklaa sekä yhtenäisen asiakirjan 1.4 kohtaa.

YHTENÄINEN ASIAKIRJA

1. Tuotteen nimi

Alpi Retiche

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

4. Kuohuviini

8. Helmeilevä viini

15. Kuivatuista rypäleistä valmistettu viini

16. Ylikypsistä rypäleistä valmistettu viini

4. Viinin/viinien kuvaus

Alpi Retiche Bianco, myös viinit, joissa on maininta rypälelajikkeesta

Väri: oljenkeltainen, joskus vihertävin vivahtein

Tuoksu: tuore, hienostunut, kukkainen

Maku: kuiva, runsas, miellyttävä

Kokonaisalkoholipitoisuus vähintään: 10,50 til.-%

Sokeriton uutos vähintään: 13,00 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

Alpi Retiche Rosso, myös viinit, joissa on maininta rypälelajikkeesta

Väri: rubiininpunaisen eri sävyt

Haju: tuore, hedelmäinen

Maku: tuore, runsas, pehmeä, hieman tanniininen

Kokonaisalkoholipitoisuus vähintään: 10,50 til.-%

Sokeriton uutos vähintään: 17,00 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

Alpi Retiche Rosato, myös viinit, joissa on maininta rypälelajikkeesta

Väri: vaaleanpunaisesta voimakkaan vaaleanpunaiseen

Tuoksu: hienojakoinen, hienostunut

Maku: kuiva, tuore, hedelmäinen

Kokonaisalkoholipitoisuus vähintään: 10,50 til.-%

Sokeriton uutos vähintään: 14,00 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

Alpi Retiche Passito Bianco

Väri: voimakkaan keltainen, jossa kultaisia vivahteita

Tuoksu: leveä, monivivahteinen ja intensiivinen

Maku: makea, täyteläinen, harmoninen, elegantti, eteerinen

Kokonaisalkoholipitoisuus vähintään: 16,00 g/l

Sokeriton uutos vähintään: 13,00 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 10,00 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

Alpi Retiche Passito Rosso

Väri: voimakkaan rubiininpunainen

Tuoksu: leveä, kukkainen

Maku: makea, hedelmäinen, harmoninen, miellyttävä

Kokonaisalkoholipitoisuus vähintään: 16,00 til.-%

Sokeriton uutos vähintään: 17,00 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 12,00 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

Alpi Retiche Vendemmia Tardiva Rosso

Väri: rubiininpunainen

Tuoksu: intensiivinen, erottuva ja monivivahteinen

Maku: terävä, harmoninen, miellyttävän tanniininen

Kokonaisalkoholipitoisuus vähintään: 13,00 til.-%

Sokeriton uutos vähintään: 17,00 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 11,00 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

Alpi Retiche Vendemmia Tardiva Bianco

Väri: oljenkeltainen, jossa on kultaisia vivahteita

Tuoksu: monivivahteinen, leveä, sisältää mineraalien vivahteita

Maku: täyteläinen, harmoninen, elegantti, miellyttävä

Kokonaisalkoholipitoisuus vähintään: 13,00 til.-%

Sokeriton uutos vähintään: 13,00 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 11,00 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

Alpi Retiche Spumante Metodo Classico

Väri: voimakkuudeltaan vaihtelevista oljenkeltaisen sävyistä kultaiseen sävyyn

Tuoksu: hienojakoinen, hienostunut, leveä, monivivahteinen, pullossa tapahtuneesta sekundaarisesta käymisestä peräisin olevia vivahteita

Maku: runsas, raikas, hienojakoinen ja harmoninen

Kokonaisalkoholipitoisuus vähintään: 11,50 til.-%

Sokeriton uutos vähintään: 14,00 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5,0 Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

Alpi Retiche Spumante Metodo Classico Rosé

Väri: vaaleanpunaisen eri sävyt

Tuoksu: hienojakoinen, hienostunut, leveä, monivivahteinen, pullossa tapahtuneesta sekundaarisesta käymisestä peräisin olevia vivahteita

Maku: raikas, runsas, hienojakoinen ja harmoninen

Kokonaisalkoholipitoisuus vähintään: 11,50 til.-%

Sokeriton uutos vähintään: 15,00 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5,0 Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

a. Olennaiset viininvalmistusmenetelmät

Kypsytyksen vähimmäiskesto

Erityinen viininvalmistusmenetelmä

IGT-merkityillä Alpi Retiche Passito- ja Alpi Retiche Vendemmia Tardiva -viineillä (myöhäinen sadonkorjuu) on vähimmäiskypsytysaika, eli niitä on kypsytettävä vähintään sadonkorjuuta seuraavan vuoden kesäkuun 30. päivään asti.

b. Enimmäistuotokset

Alpi Retiche

14 000 kg rypäleitä hehtaaria kohden

Alpi Retiche

112 hehtolitraa hehtaaria kohden

Alpi Retiche Passito

56 hehtolitraa hehtaaria kohden

Alpi Retiche Vendemmia Tardiva

84 hehtolitraa hehtaaria kohden

6. Rajattu maantieteellinen alue

Sellaisten viinien, jotka voivat käyttää maantieteellistä merkintää ”Alpi Retiche”, valmistukseen käytettyjen rypäleiden tuotantoalue kattaa seuraavien kuntien muodostaman hallinnollisen alueen kokonaisuudessaan: Albosaggia, Ardenno, Berbenno in Valtellina, Bianzone, Buglio in Monte, Castione Andevenno, Cercino, Chiavenna, Chiuro, Cino, Civo, Dazio, Dubino, Faedo, Gordona, Mantello, Mello, Menarola, Mese, Montagna in Valtellina, Morbegno, Piateda, Piuro, Poggiridenti, Ponte in Valtellina, Postalesio, Prata Camportaccio, Sernio, Sondrio, Teglio, Tirano, Traona, Tresivio, Villa di Chiavenna ja Villa di Tirano Sondrion maakunnassa.

7. Pääasiallinen rypälelajike / pääasialliset rypälelajikkeet

Ancellotta N.

Barbera N.

Bonarda N.

Bussanello B.

Cabernet Franc N. – Cabernet

Cabernet Sauvignon N. – Cabernet

Carmenère N.

Chardonnay B.

Cortese B.

Corbina N.

Croatina N.

Dolcetto N.

Erbaluce B.

Fortana N.

Franconia N.

Freisa N.

Garganega B.

Grappello Ruberti N.

Groppello di Mocasina N. – Groppello

Groppello di S. Stefano N. – Groppello

Groppello Gentile N. – Groppello

Manzoni Bianco B. – Incrocio Manzoni 6.0.13 B.

Incrocio Terzi n.1 N.

Invernenga B.

Kerner B.

Lagrein N.

Lambrusco di Sorbara N. – Lambrusco

Lambrusco Grasparossa N. – Lambrusco

Lambrusco Maestri N. – Lambrusco

Lambrusco Marani N. – Lambrusco

Lambrusco Salamino N. – Lambrusco

Lambrusco Viadanese N. – Lambrusco

Malvasia Bianca di Candia B. – Malvasia

Malvasia di Candia Aromatica B. – Malvasia

Marzemino N.

Merlot N.

Meunier N.

Molinara N.

Montepulciano N.

Moscato Bianco B. – Moscato

Moscato di Scanzo N. – Moscato

Moscato Giallo B. – Moscato

Moscato Rosa Rs.

Müller Thurgau B.

Nebbiolo N.

Negrara N.

Pignola N.

Petit Verdot N.

Pinot Bianco B.

Pinot Grigio

Pinot Nero N.

Raboso Veronese N. – Raboso

Rebo N.

Riesling Italico B. – Riesling

Rondinella N.

Rossola Nera N. – Rossola

Sangiovese N.

Sauvignon B.

Schiava Gentile N. – Schiava

Schiava Grigia N. – Schiava

Schiava Grossa N. – Schiava

Schiava N.

Syrah N.

Teroldego N.

Timorasso B.

Tocai Friulano B.

Traminer Aromatico Rs

Trebbiano di Soave B. – Trebbiano

Trebbiano Giallo B. – Trebbiano

Trebbiano Romagnolo B. – Trebbiano

Trebbiano Toscano B. – Trebbiano

Uva Rara N.

Veltliner B.

Verdea B.

Verdese B.

Vespolina N.

Cabernet Carbon N.

Cabernet Cortis N.

Helios B.

Johanniter B.

Prior N.

Solaris B.

Bronner B.

8. Yhteyden/yhteyksien kuvaus

Alpi Retiche. Kaikki luokat (1, 4, 8, 15 ja 16) — A) maantieteellisen alueen tiedot

Yhteyden kannalta merkitykselliset luontoon liittyvät tekijät

Valtellina edustaa Sondrion maakunnan aluetta, joka sijaitsee Comojärven koillispuolella pohjoisten leveysasteiden 46 ja 46,5 välillä.

Tietyt ympäristötekijät luovat viininviljelylle sopivat ilmasto-olosuhteet. Alppeihin nähden pitkittäinen laakso on täysin eteläsuuntainen, ja Reettisten Alppien vuoristo suojaa sitä sekä pohjoisessa että idässä. Lounaassa sijaitsevan Comojärven valuma-alueen läheisyydellä on merkittävä lieventävä vaikutus.

Tämä sijainti takaa jatkuvan tuulen, vähäisen sadannan ja sen, että sademäärä jakautuu yleensä hyvin kauden aikana. Se takaa lisäksi eteläsuuntaisista rinteistä johtuvan runsaan valon, penkereille ominaisten kivien suuresta massasta johtuvan korkean lämpötilagradientin, alhaisen suhteellisen kosteuden ja huomattavat lämpötilavaihtelut juuri ennen kypsymistä.

Maaperä on pääasiassa hiekkaista, ja siinä on paljon suuria ja pieniä kiviä, mutta myös humusta ja orgaanista ainesta. Maaperä on pääasiassa hieman hapanta. Usein maaperän syvyys on vain 40–120 senttimetriä.

Yhteyden kannalta merkitykselliset historialliset ja inhimilliset tekijät

Valtellinan alueen viininviljely sai alkunsa liguurien ja myöhemmin tulleiden etruskien ensimmäisistä asutuksista, vaikka maanviljely ja rinteiden pengerrys alkoivatkin vasta roomalaisella ajalla. Valtellinan viinien myyntiä Pohjois-Eurooppaan voimakkaasti vauhdittanut viininviljelyn järkeistäminen ja tehostaminen juontaa juurensa keskiajalla vaikuttaneeseen magistri comacini -liikkeeseen ja benediktiinimunkkeihin sekä myöhempien vuosisatojen Grauer Bund -liittoon (nykyisin Sveitsin Graubündenin kantoni).

Maan pengertäminen on alueen viininviljelyn erityispiirre. Tämä tapa työskennellä jyrkissä vuoristorinteissä on osoitus erityisestä asutuskulttuurista, jonka monia samankaltaisia muotoja esiintyy useissa Alppien laaksoissa. Merkittävin ja tärkein esimerkki tästä on kuitenkin Valtellinassa.

Penkereiden rakentaminen mahdollisti sen, että aluskukkuloiden rinteet voitiin elvyttää viljelyä varten ja että paikallisen väestön eloonjäämisen kannalta välttämättömiä viljelykasveja voitiin kasvattaa.

Inhimillinen tekijä on ratkaiseva viininviljelyn ja viininvalmistusmenetelmien kannalta, mutta se on merkittävä myös maan hydrogeologisen suojelun kannalta, mikä on maatalousalalla hyvin tärkeää. Maanvyörymistä 5 prosenttia tapahtuu penger- ja viljelysmailla, kun taas yli 80 prosenttia maanvyörymistä tapahtuu alueilla, joilla ei ole maanviljelyyn perustuvaa suojaa. Lisäksi nykyisin ollaan entistä tietoisempia kehittyvistä tekniikoista, joilla pyritään yhdistämään tuottavuus ja ympäristön kestävyys.

”Alpi Retiche”. Luokka: Viini (1) — B) tuotteen laatua/ominaisuuksia koskevat tiedot

Tiedot tuotteiden erityisominaisuuksista, jotka johtuvat maantieteellisestä alkuperästä sekä yhteydestä maantieteellisen alueen luontoon ja ihmisiin liittyviin tekijöihin.

Punaviineillä on rubiininpunainen väri, raikas ja hedelmäinen tuoksu sekä maku, joka on runsas ja hieman tanniininen mutta hyvärakenteinen.

Novello-tyyppisissä punaviineissä on voimakkuudeltaan vaihteleva rubiininpunainen väri ja hieman hedelmäinen tuoksu; maku on tuore, pyöreä ja pehmeä.

Rosee-tyypin värin voimakkuus ja vivahteet vaihtelevat eri viininvalmistusmenetelmien mukaan, ja sen tuoksusta erottuvat hienojakoiset ja hienostuneet ominaisuudet sekä kuiva, raikas ja hedelmäinen maku.

Valkoviineille on ominaista oljenkeltainen väri, joka voi sisältää vihertäviä vivahteita sen mukaan, mitä lajikeyhdistelmää on käytetty. Tuoksun osalta voidaan todeta, että näille viineille on ominaista erityinen aromaattinen tuoreus ja kukkaisuus, kun taas maku on enimmäkseen kuiva, maukas ja miellyttävä paljolti sen tasapainoisen hapokkuuden ansiosta.

IGT-nimityksellä ”Alpi Retiche” tarkoitetaan erityyppisiä viinejä, joiden ominaispiirteet johtuvat korkeuden, maaperän syvyyden ja vuoriston rinteiden kaltevuussuhteiden eroista. Lämpimillä alueilla viljellään pääasiassa punaisia rypälelajikkeita, koska niistä voidaan tuottaa viinejä, joiden rakenne on hyvä. Sitä vastoin pääasiassa valkoisia rypälelajikkeita tai roseeviinien punaisia rypälelajikkeita viljellään viileämmillä alueilla ja korkeimmilla alueilla, sillä näiden alueiden lämpötilavaihtelujen vuoksi voidaan tuottaa monivivahteisia ja aromeiltaan hyvin monipuolisia viinejä, joita markkinat arvostavat suuresti.

IGT-merkittyjen Alpi Retiche -viinien ominaispiirteisiin vaikuttavat myös inhimilliset tekijät, erityisesti viinintuottajien ammattitaito. Alueen jyrkän vuoristoisen maaston vuoksi keskimääräinen tila on kooltaan melko pieni ja hajanainen (alle 3 000 neliömetriä), millä on valtaisa vaikutus viiniköynnösten viljelyyn tarvittavaan tuntimäärään. Monissa tapauksissa penkereiden olemassaolon ja alueella liikkumisen vaikeuden vuoksi hehtaarikohtainen työtuntimäärä ylittää 1 200 tunnin rajan. Merkittävimmät toimet ovat karsimiseen, kasvinsuojeluun, sadonkorjuuseen (yksinomaan käsin) ja kivimuurien uudelleenrakentamiseen liittyvät toimet, joita tarvitaan maan palauttamiseksi hyvään kuntoon poikkeuksellisten tapahtumien niin vaatiessa.

”Alpi Retiche”. Luokat: Kuohuviini (4) ja helmeilevä viini (8) — B) tuotteen laatua/ominaisuuksia koskevat tiedot

Tiedot tuotteiden erityisominaisuuksista, jotka johtuvat maantieteellisestä alkuperästä sekä yhteydestä maantieteellisen alueen luontoon ja ihmisiin liittyviin tekijöihin.

Perinteisellä menetelmällä valmistetun kuohuviinityypin väri vaihtelee oljenkeltaisen eri sävyjen välillä, ja siinä voi olla kultaisia vivahteita. Tuoksu on hienojakoinen, hienostunut, leveä ja monivivahteinen, ja siinä on pullossa tapahtuvasta sekundaarisesta käymisestä peräisin olevia vivahteita. Maku on raikas, runsas, hienojakoinen ja harmoninen.

Roseeversio on väriltään vaaleanpunainen, ja sen vivahteet vaihtelevat käytettyjen rypäleiden tyypin mukaan. Tuoksu on hienojakoinen, hienostunut, leveä ja monivivahteinen, ja siinä on pullossa tapahtuvasta sekundaarisesta käymisestä peräisin olevia vivahteita. Maku on raikas, runsas, hienojakoinen ja harmoninen, ja sille on ominaista juuri oikea hapokkuus. Se eroaa edellisestä versiosta siinä, että siinä on enemmän rakennetta.

Helmeilevä luokka koskee ainoastaan roseeversiota. Tämän tyyppiselle viinille ominaista on hiilidioksidin kohtalaisesta vapautumisesta johtuva tuoreus ja eloisuus, mikä tekee viinistä miellyttävän juoda. Nykyaikaiset viininvalmistustekniikat parantavat tällaisen viinin laatua.

Näiden kuohuviinien ja helmeilevien viinien tuotanto hyötyy satokauden päivä- ja yölämpötilojen suurista vaihteluista. Vaihtelu edistää alueelle ominaisten aromien esiasteiden kertymistä, mikä mahdollistaa sen, että viinirypäleiden sokeripitoisuus ja happopitoisuus ovat tasapainossa. Tämä koskee erityisesti korkeammalla sijaitsevia viinitarhoja.

Viinien ominaispiirteisiin vaikuttavat myös inhimilliset tekijät, erityisesti viinintuottajien ammattitaito. Alueen jyrkän vuoristoisen maaston vuoksi keskimääräinen tilakoko on melko pieni ja hajanainen (alle 3 000 neliömetriä), millä on valtaisa vaikutus viiniköynnösten viljelyyn tarvittavaan tuntimäärään. Monissa tapauksissa penkereiden olemassaolon ja alueella liikkumisen vaikeuden vuoksi hehtaarikohtainen työtuntimäärä ylittää 1 200 tunnin rajan. Merkittävimmät toimet liittyvät karsimiseen, kasvinsuojeluun, sadonkorjuuseen (yksinomaan käsin) ja kivimuurien uudelleenrakentamiseen, joita tarvitaan maan palauttamiseksi hyvään kuntoon poikkeuksellisten tapahtumien niin vaatiessa.

”Alpi Retiche”. Luokat: Kuivatuista rypäleistä valmistettu viini (15) ja ylikypsistä rypäleistä valmistettu viini (16) — B) tuotteen laatua/ominaisuuksia koskevat tiedot

Tiedot tuotteiden erityisominaisuuksista, jotka johtuvat maantieteellisestä alkuperästä sekä yhteydestä maantieteellisen alueen luontoon ja ihmisiin liittyviin tekijöihin.

Passito Bianco -tyyppi on väriltään voimakkaan keltainen, ja siinä on kultaisia vivahteita. Sen tuoksu on leveä, monivivahteinen ja intensiivinen, ja sen maku on täyteläinen, harmoninen, elegantti ja eteerinen.

Passito Rosso -tyyppi on väriltään voimakkaan rubiininpunainen. Tuoksu on leveä ja kukkainen, ja sen maku on makea, hedelmäinen, harmoninen ja miellyttävä.

Vendemmia Tardiva Bianco -tyyppi on väriltään oljenkeltainen, ja siinä on kultaisia vivahteita. Sen tuoksu on leveä ja monivivahteinen, ja siinä on vivahteita mineraaleista. Viinin maku on täyteläinen, harmoninen, elegantti ja miellyttävä.

Vendemmia Tardiva Rosso -tyyppi on väriltään rubiininpunainen. Sen tuoksu on intensiivinen, erottuva ja monivivahteinen, ja sen maku on terävä, harmoninen ja miellyttävän tanniininen.

Käytäntö, jossa kypsyttäminen pakotetaan ylittämään tekniset rajat, on omaksuttu ajan mittaan, ja siitä on tullut osoitus inhimillisen panoksen vaikutuksesta. Pakottamisen kesto määräytyy vuodenaikojen mukaisten sääolosuhteiden sekä niiden ominaisuuksien mukaan, joita viininviljelijä haluaa viinille antaa. Viininviljelijä valitsee viinirypäleiden tyypin, ja valinta perustuu viinitarhan, rypäleiden ominaisuuksien ja tavoitellun viinin väliseen vuorovaikutukseen.

Laakson ilmasto-olosuhteet suosivat yleensä edellä mainittujen viinien tuotantoa, sillä laakso on Alppeihin nähden pitkittäissuuntainen, siellä tuulee aina, ja erityisesti syksyllä sille ovat ominaisia kylmät yöt, jotka soveltuvat hyvin kuivattujen rypäleiden varastointiin. Ajan myötä karttunut tietämys (inhimillinen tekijä) ja ympäristötekijät mahdollistavat tällaisten edustavampien viinien valikoimaa täydentävien viinien tuottamisen, vaikka ne muodostavat vain pienen osan kokonaistuotannosta.

”Alpi Retiche”. Kaikki luokat (1, 4, 8, 15 ja 16) — C) kuvaus syy-seuraussuhteesta

Luokka viini (1): Maaperä- ja ilmasto-olosuhteiden monipuolisuus sekä viinintuottajien taidot mahdollistavat tämän luokan viinien täyden potentiaalin hyödyntämisen. Punaviinit tulevat yleensä lämpimämmiltä alueilta, minkä ansiosta niiden rakenne on hyvä, kun taas valkoviinit tuotetaan pääasiassa korkeammalla sijaitsevilla alueilla.

Luokat kuohuviini (4) ja helmeilevä viini (8): Maaperä- ja ilmasto-olosuhteiden moninaisuus sekä paikallisten toimijoiden kerryttämä kokemus ja nykyaikaiset viininvalmistus- ja tuotantomenetelmät mahdollistavat kuohuviinien ja helmeilevien viinien valmistukseen soveltuvien lajikkeiden täyden potentiaalin hyödyntämisen.

Luokat kuivatuista rypäleistä valmistettu viini (15) ja ylikypsistä rypäleistä valmistettu viini (16): Maaperä- ja ilmasto-olosuhteiden moninaisuus sekä paikallisten toimijoiden kerryttämä kokemus ja nykyaikaiset viininvalmistus- ja tuotantotekniikat mahdollistavat sen, että niiden lajikkeiden, joiden rypäleet soveltuvat paremmin kuivatusprosessiin, potentiaalia voidaan hyödyntää täysimääräisesti. Laakson pitkittäissuuntaisuuden vuoksi tuulet puhaltavat aina laakson läpi, ja syksyllä tämä suosii rypäleiden varastointia.

Kaikkien näiden (sekä luonnollisten että inhimillisten) tekijöiden vuorovaikutus auttaa tuottamaan laatuviinejä, joilla on hyvin vahva identiteetti ja selkeästi tuotantoalueeseen liittyvät ominaisuudet.

Näin ollen syy-yhteys perustuu tuotteen erityiseen laatuun, jonka voidaan katsoa johtuvan sen maantieteellisestä alkuperästä.

9. Olennaiset lisäedellytykset

EI OLE

Linkki tuote-eritelmään

https://www.politicheagricole.it/flex/cm/pages/ServeBLOB.php/L/IT/IDPagina/14209

(1) EUVL L 347, 20.12.2013, s. 671.